สลากยันหวยออนไลน์เริ่มขายปีนี้
ผอ.กองสลาก เผยหวยออนไลน์คืบหน้าไปแล้ว 70% เชื่อเริ่มขายปีนี้ประเดิมจุดจำหน่าย 2,900 จุดทั่วประเทศ
27 ก.พ. 2556

ผอ.กองสลาก เผยหวยออนไลน์คืบหน้าไปแล้ว 70% เชื่อเริ่มขายปีนี้ประเดิมจุดจำหน่าย 2,900 จุดทั่วประเทศ 




พล.ต.อ.อรรถฤษณ์ ธารีฉัตร ผู้อำนวยการสำนักงานสลากกินแบ่งรัฐบาล กล่าวว่า ภายในปี 2556 นี้สำนักงานสลากฯจะสามารถเปิดจำหน่ายสลากแบบเลขท้าย 3 ตัว และ 2 ตัว ด้วยเครื่องจำหน่ายสลากอัตโนมัติได้ โดยขณะนี้มีความคืบหน้าไปมากกว่า 70% ซึ่งเขตพื้นที่กรุงเทพมหานคร และปริมณฑล มีจุดจำหน่ายที่พร้อมแล้วประมาณ 1,800 จุด และต่างจังหวัดอีกประมาณ 1,100 จุด จากเป้าหมายที่วางไว้ต้องมี 12,000 จุดทั่วประเทศ
นอกจากนี้ ทางคณะกรรมาธิการการเงินการคลังและการธนาคาร ยังมีข้อเสนอที่จะปรับปรุง พ.ร.บ.สำนักงานสลากกินแบ่งรัฐบาล พ.ศ.2517 เพื่อให้สำนักงานสลากฯ มีความคล่องตัวมากขึ้นด้วย